# Brigadas Blanquiazules

Les Brigadas Blanquiazules és un grup ultra d'aficionats del RCD Espanyol de Barcelona. Es tracta d'un grup de seguidors d'ideologia d'extrema dreta espanyolista amb vinculacions a moviments neonazis. És considerat una facció perillosa dins dels grups d'aficionats espanyolistes i ha provocat nombrosos incidents violents amb seguidors de l'Espanyol d'ideologia independentista, amb altres aficions i els mitjans de comunicació.
Creat el 1985 amb uns 80 membres, inicialment s'ubicaven en el gol sud de l'estadi de Sarrià, on van formar amb la Penya Juvenil el grup d'animació Irreductibles. L'estètica dominant dels seus membres fou la skinhead, però el setge policial i social va fer que descendís el seu nombre i camuflessin la manera de vestir per passar més inadvertits. L'organització interna va anar incrementant-se i van créixer ràpidament fins als 300 membres, especialment amb la dissolució de la Penya Juvenil el 1988.
Amb el trasllat a l'estadi Olímpic de Montjuïc van ser situats en un dels córners i el 2005 separats amb tanques de la resta d'aficionats i amb una entrada independent, minvant progressivament el nombre de membres. Amb el trasllat a l'estadi de Cornellà-El Prat, se'ls va assignar el sector 241 amb la condició de no entrar pancartes ni banderes amb el nom del grup; només es penjava una pancarta d'una secció Guardia Joven que actualment és membre de la Curva RCDE. El seu centenar de membres es reuneix els dies de partit en l'entorn de l'estadi, i continuen les agressions.
Entre els grups amics hi ha els Irriducibili, amb els quals estan agermanats, un grup de la mateixa ideologia i aficionats del SS Lazio i amb el Ultras Sur del Reial Madrid. Respecte dels grups rivals:, manté una forta rivalitat amb el grup ultra del FC Barcelona, els Boixos Nois. Un dels fets més rellevants referents a aquesta rivalitat va ser l'assassinat, per part de cinc membres dels Boixos Nois, del seguidor francès del RCD Espanyol de Barcelona i membre de les Brigadas Blanquiazules, Frederic Rouquier.

## Referències

* 1 2 «Los ultras 'pericos' centran los temores del barrio de Riera» (en castellà). El Periódico, 26-04-2011. [Consulta: 28 abril 2012].
* 1 2 «Piden seis años de cárcel para 15 neonazis que organizaban conciertos racistas» (en castellà). Público, 15-06-2009. [Consulta: 9 juliol 2012].
* 1 2 «Agresión neonazi con el fútbol de trasfondo» (en castellà). El País. [Consulta: 9 juliol 2012].
* ↑ "¿Què se'n farà dels Brigadas?
* ↑ Lucas, Manel. Sóc perico, i què?. La Butxaca, 2009, p.101-104. ISBN Manel Lucas.
* ↑ «Cuatro heridos y diez detenidos» (en castellà). La Vanguardia, 18-08-2012. [Consulta: 28 abril 2012].
* ↑ «Dos periodistes apallissats per les brigadas blanquiazules». Pericos online, 06-03-2005. Arxivat de l'original el 2016-09-15. [Consulta: 28 abril 2012].
* 1 2 Spaaij, Ramn. Understanding Football Hooliganism: A Comparison of Six Western European Football Clubs (en anglès). Amsterdam University Press, 2006, p.260. ISBN 9056294458.
* ↑ «Club, Irreductibles y Policía, citados» (en castellà). El Mundo Deportivo, 22-10-1996. [Consulta: 28 abril 2012].
* ↑ «Dos tribus muy similares» (en castellà). El Mundo Deportivo, 28-03-1993. [Consulta: 28 abril 2012].
* ↑ "Detenidos 10 'brigadas blanquiazules' acusados de agredir a un miembro de los 'boixos nois'
* ↑ «Cinco 'boixos nois' serán juzgados hoy por la muerte de un seguidor del Español» (en castellà). El País, 09-03-1994. [Consulta: 28 abril 2012].
* ↑ "Un 'ultra' blaugrana afirma que la mort d'un jove francès va ser rigorosament planejada"

## Enllaços externs

* Barcelona Skinheads. Reportatge sobre els Boixos Nois i les Brigadas Blanquiazules emès a TV3. Part 1 i Part 2